stanford-oval/wikipedia huggingface dataset:
לדבר (עיר מקראית)
זיהוי האתר

לִדְבִר שכנה כאמור בגבול נחלת גָד (עם נחלת חצי המְנַשֶּׁה שמצפונה). לא ברור אם הכוונה ב"עַד גְּבוּל לִדְבִר" שלִדְבִר הייתה בתחום נחלת גָד או מעבר לגבול, אך בכל מקרה מקובל לחפש אותה באזור שמדרום לכנרת. כך, יש המזהים אותה עם ח'רבת אֻם א-דַּבַּר כ-16 ק"מ מדרום לכנרת, או עם הכפר הירדני אִבְּדַר כ-11 ק"מ ממזרח לחמת גדר, המשמרות לכאורה אם שמה של לִדְבִר, אך בינתיים לא נמצאו באתרים אלה ממצאים ארכאולוגים מתאימים.
הצעת זיהוי נוספת היא עם ח'רבת-דֻּוֵיר שעל נהר הַיַּרְמוּךְ, כ-4 ק"מ מדרום מזרח לכנרת. גם אתר זה משמר לכאורה את השם המקראי, ונמצאו בו עדויות ליישוב בתקופה הכנענית (ברונזה תיכונה ומאוחרת) והישראלית (ברזל), וגם מתקופות מאוחרות יותר (בעיקר מהתקופה הרומית).
הערות שוליים

↑  ספר יהושע, פרק י"ג, פסוקים כ"ד–כ"ו
↑  ספר שמואל ב', פרק ט'
↑  ספר שמואל ב', פרק י"ז, פסוקים כ"ז–כ"ח
↑  ספר שמואל ב', פרק ט', פסוק ד'
↑  ספר מלכים ב', פרק י"ד, פסוק כ"ה
↑  ספר עמוס, פרק ו', פסוקים י"ב–י"ג
↑  אנציקלופדיה מקראית - אוצר הידיעות של המקרא ותקופתו, הוצאת מוסד ביאליק, הערך על לִדְבִר, כרך ד', עמ' 410-409
↑  עולם התנ"ך, ספר יהושע, מאת גרשון גליל ויאיר זקוביץ. "דברי הימים" הוצאה לאור בע"מ, 1999, עמ' 135
כולם אוהבים את נאטי

| --- | --- |

 מבוסס על:  נאטי נטשה
 שיר הנושא:  "Otro Mundo"
 סוגה:  דוקומנטרי
 שחקנים:  נאטי נטשה רפאל פינה
 ארץ מקור:  ארצות הברית
 שפות:  אנגלית
 מספר עונות:  1
 מספר פרקים:  6
 הפקה
 מפיקים בפועל:  אלכסנדרה דייוויס סטפני גייל מייקל לאנג גיל לופז נאטי נטשה רפאל פינה מונה סקוט-יאנג
 חברת הפקה:  אולפני אמזון מונאמי פרודקשנס
 עורכים:  בלנקה קובץ'
 אתר צילומים:  מיאמי, פלורידה
 שידור
 רשת שידור:  פריים וידאו
 תקופת שידור מקורית:  19 בנובמבר 2021 – הווה
 קישורים חיצוניים
 דף התוכנית ב-IMDb
כולם אוהבים את נאטי (באנגלית: Everybody Loves Natti) היא סדרת טלוויזיה אמריקאית דוקומנטרית אודות הזמרת-יוצרת הדומיניקנית נאטי נטשה. היא הוקרנה בבכורה עולמית באמזון פריים וידאו ב-19 בנובמבר 2021.
עלילה

הסדרה התיעודית בת ששת הפרקים חוקרת את מערכת היחסים של נטשה עם המנהל/הארוס שלה רפאל פינה, בעת שהקליטה את אלבום האולפן השני שלה, Nattividad, משנת 2021 ובזמן שהייתה בהיריון. כמו כן, חוקרת הסדרה מכשולים אישיים עימם התמודדה, כולל בעיות פוריות והתמודדויות שלה כמהגרת דומיניקנית לא מוכרת בניו יורק.
הסדרה נוצרה על ידי מונה סקוט-יאנג, והשואונראן הוא אלכס דייוויס.
ליהוק

להלן המשתתפים ב"כולם אוהבים את נאטי":
נאטי נטשה
רפאל פינה
וידה איזבל פינה גוטיירז
בקי ג'י
אריאדנה גוטיירז
דדי יאנקי
יובנה ונטורה
פרינס רויס
הוצאה

הטריילר של הסדרה הופץ ב-20 באוקטובר 2021. הסדרה עלתה לראשונה בפריים וידאו ב-19 בנובמבר 2021.
הערות שוליים

1 2 3  Daniela Avila October 20, 2021 01:10 Pm, Natti Natasha Tells Younger Self to Not 'Be Scared' in Trailer for Upcoming Docuseries, PEOPLE.com (באנגלית)
↑  Patrick Gomez October 20, 2021 at 12:00 PM EDT, 'Everybody Loves Natti' Natasha: First look at reggaeton star's Amazon reality show, EW.com (באנגלית)
1 2  Griselda Flores, Griselda Flores, 10 Things We Learned From Natti Natasha’s ‘Everybody Loves Natti’ Series, Billboard, ‏2021-11-17 (באנגלית אמריקאית)
↑  Selome Hailu,Katie Song, Selome Hailu, Katie Song, Amazon Prime Video Sets Natti Natasha Docuseries for November (TV News Roundup), Variety, ‏2021-10-20 (באנגלית אמריקאית)
| נאטי נטשה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | IlumiNATTI • Nattividad |  |
| מיני-אלבומים | All About Me |  |
| ערכים קשורים | דון עומר • "כולם אוהבים את נאטי" • פינה רקורדס |  |
| נאטי נטשה – סינגלים |
| --- | --- | --- |
| IlumiNATTI | "Quién Sabe" • "Me Gusta" • "Lamento Tu Pérdida" • "Pa' Mala Yo" • "La Mejor Versión de Mí" • "Te Lo Dije" • "Obsesión" • "Oh Daddy" • "No Voy a Llorar" • "Deja Tus Besos" |  |
| Nattividad | "Qué Mal Te Fue (Remix)" • "Antes Que Salga El Sol" • "Las Nenas" • "Ram Pam Pam" • "Philliecito" • "Noches en Miami" • "Imposible Amor" • "No Quiero Saber" • "Fue Tu Culpa" • "Arrebatá" |  |
| סינגלים אחרים | "Otra Cosa" • "Criminal" • "Amantes de una Noche" • "Tonta" • "Sin Pijama" • "No Me Acuerdo" • "Justicia" • "Buena Vida" • "Bonnie & Clyde" • "No Lo Trates" • "Runaway" • "Instagram" • "Viene y Va" • "Despacio" • "Me Estás Matando" • "Honey Boo" • "Te Mueves" • "Baby, I'm Jealous (Remix)" • "Yummy Yummy Love" • "Wow BB" • "Mayor Que Usted" |  |
| שיתופי פעולה | "Dutty Love" • "Crazy in Love" • "Perdido en Tus Ojos" • "Zona del Perreo" |  |
ליבק נגד מסעדות מקדונלד'ס

ליבק נגד מסעדות מקדונלד'ס (באנגלית: Liebeck v. McDonald's Restaurants; ידוע גם כתביעת הקפה החם נגד מקדונלד'ס) הייתה תביעה משנת 1994 בארצות הברית אשר הסעירה את הדיון הציבורי בעניין תביעות נזיקין.
פרטי המקרה

בשנת 1992, סטלה ליבק, בת 79 מאלבקרקי שבניו מקסיקו, קנתה כוס קפה בסניף מקדרייב של מקדונלד'ס. היא שהתה במכונית חונה במושב שליד הנהג בזמן שניסתה להוסיף לקפה סוכר, אך הקפה הרותח, שהוחזק בין ברכיה, נשפך עליה. היא סבלה מכוויות מדרגה שלישית, ואושפזה למשך שמונה ימים. כתוצאה מהכוויות והטיפולים היא הייתה מוגבלת בתנועה במשך שנתיים.
ליבק ביקשה ליישב את העניין עם רשת מקדונלד'ס, ודרשה 20,000 דולר עבור הוצאות רפואיות. מקדונלד'ס סירבו, והעניין הגיע לבית המשפט. ליבק תבעה את חברת מקדונלד'ס בטענה שהקפה היה חם באופן בלתי סביר; בעוד שבני אדם נכווים ב-147 מעלות פרנהייט, ספר ההדרכה של מקדונלד'ס דרש לחמם את הקפה ל-169 מעלות פרנהייט, על מנת לא לחמם את הקפה כל בוקר מחדש[דרושה הבהרה]. חבר המושבעים פסק לטובתה סכום של 2,860,000 דולר, ואילו בית המשפט הפחית את הסכום ל-640,000 דולר.
לא הוגש ערעור, היות שמקדונלד'ס הגיעו להסכם סודי עם התובעת וההליך המשפטי הופסק, כך שלא ידוע מה הסכום ששולם בסופו של דבר.
לאחר המשפט

המקרה מצוטט לעיתים כדוגמה לתביעות נזיקין מוגזמות (אנ').
סרט תיעודי בנושא תביעות מסוג זה, בשם Hot Coffee נעשה ב-2011 על ידי חברת HBO, ובו פירוט רב על המקרה והשלכותיו.
ערך זה הוא קצרמרבנושא חוק ומשפט. אתם מוזמנים לתרום לוויקיפדיה ו.
לשקוד

לשקוד (בהונגרית: Laskod) הוא כפר במחוז סבולץ'-סטמאר-ברג שבצפון־מזרח הונגריה.
כמו יישובים רבים באירופה גם בלשקוד מספר התושבים נמצא בירידה. כך, בשנת 1990 היה מספר התושבים 1,107 ובשנת 2020 רק 878 תושבים.
יהודי לשקוד

יהודים החלו להתיישב בלשקוד בסוף המאה ה-18. רובם התפרנסו ממסחר וכמה היו בעלי משקים. במקום היו בית כנסת ובית קברות יהודי. הקהילה השתייכה לזרם האורתודוקסי.
אחרי כניסת הגרמנים להונגריה במרץ 1944 הועברו יהודי לשקוד לגטו בקישווארדה, וכעבור שבועות מספר שולחו עם כל יושבי הגיטו למחנה ההשמדה אושוויץ.
אחרי המלחמה חזרו לכפר רק כמה יהודים, ועזבו תוך זמן קצר את המקום. בשנת 1963 כבר לא היו יהודים בלשקוד
| שנה | מספר היהודים בכפר | כלל האוכלוסייה |
| --- | --- | --- |
| 1840 | 17 |  |
| 1880 | 43 | 566 |
| 1910 | 38 |  |
| 1920 | 43 |  |
| 1930 | 58 |  |
| 1941 | 23 | 1,101 |
הערות שוליים

↑  נתוני הכפר באתר הלמ"ס ההונגרי
↑  [https://www.jewishgen.org/yizkor/kisvarda/kis002.html#town10 הקהילות היהודיות של
העיירות והכפרים שמסביב לקישווארדה]
↑  תיעוד יהודי לשקוד שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז סבולץ'-סטמאר-ברג |
| --- | --- | --- |
| ערי המחוז | נירג'האזה  |  |
| ערים |  איאק •  בקטלוראנטהאזה •  בלקאן •  צ'נגר •  דמצ'ר •  דומבראד •  פהרגיארמט •  איבראן •  קמצ'ה •  קישווארדה •  מאנדוק •  מאריאפוץ' •  מאטסלקה •  נאג'אצ'ד •  נג'הלאס •  נאג'קאלו •  נירבאטור •  נירלוגוש •  נירמדה •  נירטלק •  רקמז •  טיסלק •  טיסוושווארי •  אויפהרטו •  ואיה •  ואשארושנמן •  זאהון |  |
| כפרים | קנטוריאנושי • נירקאראס • אופאי • אפג' • הודאס • נירטורה • יאנד • נירבוגדאני • פאביאנהאזה • פילפשדרוץ • גבריין • גיורטלק • יארמי • קוצ'ורד • מרק • נאג'דובוש • נירצ'הוי • נירקאטה • נירמגייש • נירפרסניה • אקריטופילפש • פפוש • ראפולט • סמושסג • טיבורסאלאש • ואלאי • אנרץ' • דגה • פניישליטקה • גיולהאזה • יקה • קקצ'ה • לוופטרי • מזלדאן • נירלווה • נירטש • פפ • פאטרוהה • רטקזברנץ' • סבולצ'באקה • סבולצ'וורשמרט • טיסקניאר • אוידומבראד • אויקנז • נג'צ'רקס • נפקור • נירפזון • שנייה • סבולץ' • טימאר • טיסנג'פלו • בשנייד • לשקוד • לוולק • מג' • ניריברון • ניריאקו • נירקרץ' • פטנהאזה • רמוצ'האזה • רוהוד • ברבאש • ברגדרוץ • ברגשוראן • צ'רודה • גלנש • גמז'ה • גולאץ' • גיירה • הטפיירצ'ה • אילק • קישוורשאן • לוניה • מארוקפפי • מאטיוש • נג'וורשאן • אולצ'ווה • פוסטדובוש • טאקוש • טרפה • טיסאדון • טיסקרצ'ן • טיססלקה • טיסוויד • ואמושאטיה • ברקס • בסטרץ • גגן • קק • נירטט • סקיי • טיסראד • ושמגייר • בוטפלאד • צגנדאניאד • צ'הולץ • צ'אסלו • צ'גלד • דרנו • פילשד • גצ'אי • גרבולץ • גיגייה • יאנקמאיטיש • קרשמיין • קישר • קישהודוש • קישנמן • קישפלאד • קישסקרש • קלצ'ה • קמרה • מגושליגט • מאנד • מהטלק • מילוטה • נאבראד • נגיאר • נג'הודוש • נג'סקרש • נמשבורזובה • אולצ'וואפאטי • פניולה • פניגה • רוז'אי • שונקאד • סמושאיי • סמושאוילק • סטמארצ'קה • טיסבץ' • טיסצ'צ'ה • טיסקורוד • טיסטברק • טוניוגמטולץ' • טיוודר • טורישטוואנדי • טוריצ'ה • ואמושורוסי • זייטה • ז'רויאן • באטורליגט • אנצ'נץ' • קישלטה • נירבלטק • נירבוגאט • נירצ'אסארי • נירדרז' • נירגלשה • נירגיולאי • נירפיליש • נירוושווארי • אמביי • פנסלק • פיריצ'ה • פוצ'פטרי • טרם • בלשה • בוי • גאוואוונצ'לה • פסב • פורצ'למה • טיסברצל • טיסטלק • צ'נגרשימה • צ'נגראויפלו • קומלודטוטפלו • פאטיוד • סמושאנגיאלוש • סמושבץ' • סמושטטארפלווה • טיוקוד • אורה • בלקאן • בירי • בקן • ארפטק • גסטרד • קאלושמיין • סקוי • בנק • אפריישקה • גיירצ'קה • קומורו • טיסבזדד • טיסמוגיורוש • טיססנטמארטון • טוז'ר • ז'ורק • סורגלמטוש • טיסדדה • טיסדוב • טיסאסלאר |  |
| יישובים בנפת בקטלוראנטהאזה |
| --- | --- | --- |
| יישובים | בקטלוראנטהאזה • בשנייד • לשקוד • לוולק • מג' • ניריברון • ניריאקו • נירקרץ' • אופהרטו • פטנהאזה • רמוצ'האזה • רוהוד |  |
ליבקה

ערך זה עוסק בעיר בגרמניה. אם התכוונתם למשמעות אחרת, ראו .
ליבקה (בגרמנית: Lübbecke) היא עיר בצפון-מזרח מדינת נורדריין-וסטפאליה בצפון גרמניה. עיר המחוז לשעבר שוכנת על השיפולים הצפוניים של גבעות ויהן (בגרמנית: Wiehengebirge) ומונה כ-26,000 תושבים. העיר משתייכת למחוז המזרח-וסטפאלי מינדן-ליבקה, המשתייך לריגירונגסבצירק דטמולד.
היסטוריה

ליבקה נזכרת לראשונה באנלים הפרנקיים הקיסריים כאתר בו התרחשה מתקפה סקסונית על מחנה פרנקי. העיר קרויה על שם נחל קטן שזורם בשטחה. היישוב הקטן הפך לדיוקסיה בבישופות מינדן. ב-1279 זכתה ליבקה לכתב זכויות עירוניות מידי הבישוף של מינדן וולקווין משוולבנברג. בשנת 1648 בוטלה בישופות מינדן והשלטון בה עבר לידיה של ברנדנבורג, ומאוחר יותר לידי פרוסיה. ליבקה שוחררה על ידי הבריטים בתום מלחמת העולם השנייה.
קהילה יהודית

קהילה יהודית התקיימה בליבקה עוד בימי הביניים. ב-1350 נערכו פרעות ביהודי העיר על רקע האשמת היהודים במוות השחור. הפרעות הביאו להפסקת הקיום היהודי בעיר עד לראשית המאה ה-17. במהלך המאה ה-18 גדלה בהדרגה הקהילה היהודית הקטנה בליבקה. בשנת 1855 נחנך בעיר בית כנסת חדש, שהחליף אולמות תפילה בבתי שונים בבתיהם של חברי הקהילה היהודית המקומית. בית הכנסת בליבקה נהרס עד היסוד בפרעות ליל הבדולח ב-10 בנובמבר 1938. חברי הקהילה שלא היגרו נספו בשואה. כיום ניצבת אנדרטה במקום בו עמד בית הכנסת המקומי. בליבקה בית קברות יהודי שנחנך באמצע המאה ה-18.
כלא טגנקה

| --- | --- |
אין תמונה חופשית
 מידע כללי
 סוג:  בית סוהר, מבנה לשעבר 
 מיקום:  מוסקבה 
 מדינה:  רוסיה 
 הקמה ובנייה
 תקופת הבנייה:  ?–1804
 תאריך פתיחה רשמי:  1804 
 תאריך פירוק:  1958 
 קואורדינטות:  55°44′06″N 37°39′16″E﻿ / ﻿55.735°N 37.6544°E﻿ / 55.735; 37.6544
  (למפת מוסקבה מוגדלת) כלא טגנקה(למפת מוסקבה רגילה) כלא טגנקה
 
כלא טגנקה או טגנקה (ברוסית: Таганская тюрьма) היה בית כלא מפורסם במוסקבה הממוקם לא רחוק מכיכר טגנקה שממנו קיבל את שמו.
טגנקה נבנה בשנת 1804 על פי צו של הקיסר אלכסנדר הראשון, בסמוך למנזר נובוספאסקי ברובע טגנקה.
היסטוריה

בתחילה, "טגנקה" נועד לפושעים. אולם כבר במאה ה-20 היא קיבלה מעמד של "טרנזיט", ובמאה ה-21 שהו בה גם אסירים פוליטיים. ההסבר לשינויים הללו הוא הפשוט ביותר. בבתי כלא אחרים במוסקבה - "בוטירקה" ו"מטרוסקאיה טישינה" - לא תמיד היו מספיק מקומות לאסירים חדשים.
לאחר המהפכה של 1917, כל בתי הכלא הרוסיים התמלאו בסוג "חדש" של פושעים - אסירים פוליטיים. גל המעצרים הבא נגע לדמויות דתיות. בטגנקה ב-1894 נבנתה כנסייה, אבל כבר ב-1922 היא נסגרה.
בשנת 1940, בית הכלא טגנקה היה מקום מעצרם של 4120 אסירים, בעוד שהצוות מנה פחות מ-800 איש.
ההיסטוריה של כלא זה מסתיים ב-1958. הכלא האגדי נהרס בהוראת ניקיטה חרושצ'וב.
אחד משירי הכלא הרוסיים והסובייטים המפורסמים ביותר "טגנקה" (רו') מוקדש לכלא.
הערות שוליים

↑  Таганская тюрьма, kompromat1.pro
כולם באילת

"כולם באילת" הוא שיר שנכתב, הולחן והופק על יד דולב רם ופן חזות ובוצע על ידי הזמרת עדן בן זקן. השיר יצא לאור ב-2 באוגוסט 2017, תחת האלבום, לזאת שניצחה.
רקע כתיבה

סגנון השיר הוא פופ, בדומה לשאר הסינגלים של עדן באלומה לזאת שניצחה שיצא לאור בספטמבר 2017.
מילות השיר ולחנו קיבלו ביקורת שלילית ממבקרים שונים. למשל, דודי פטימר מחדשות מעריב סקר את השיר באומרו כי ”כולם באילת, שיצא לאחר רצף שירים איכותיים, מקוריים ומיוחדים, שרעננו קמעה את הפופ הים תיכוני, והצליח להרוס את הציפיות: טקסט רדוד עוד איכשהו אפשר לסבול ולהבין, אבל הלחן ממוחזר, נוסחתי ושבלוני”.
וידאו קליפ

הקליפ הנלווה לשיר צולם בעיר אילת, במלונות הרודס מרשת מלונות פתאל. הקליפ צבעוני וקופצני. בתחילת הקליפ ניתן לראות את בן זקן מחביאה מכתבים מתחת לחדרי המלון, ומאבטחי המלון רודפים אחריה בעזרת המצלמות. בסוף השיר, בן זקן שרה בבריכה ברקע של ריקודים וסלטות.
הקליפ צולם על ידי עדי מוזס ובוים על ידי לירן סגל. נכון ל-28 במרץ 2018, מונה הצפיות של הקליפ עומד על 10 מילון צפיות. רבים טוענים כי הקליפ של השיר, הוא העתק של הקליפ של "לא תודה", של שרית חדד. מאקו אף דיברו על כך באחת מן כתבתם.
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רדיו אמצע הדרך | 25 |  |
הערות שוליים

↑  דודי פטימר, ‏עדן בן זקן מאכזבת בשיר הגרוע ביותר שלה - "כולם באילת", באתר מעריב אונליין, 2 באוגוסט 2017
↑  עדן בן זקן - הערוץ הרשמי (2017-08-02), עדן בן זקן - כולם באילת, נבדק ב-2018-03-28
↑  עדן בן זקן - כולם באילת, באתר ‏מאקו‏, 2 באוגוסט 2017
| עדן בן זקן |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | מלכת השושנים • תאמין לי • לזאת שניצחה • חיים שלי • מועבט • עם או בלי לאהוב • 7 • דם שלי |  |
| אלבומים אחרים | Live קיסריה 2022 • הרמיקסים • מופע העשור (Live) |  |
| ערכים קשורים | NMC • ארומה מיוזיק • "אקס פקטור ישראל" |  |
| עדן בן זקן – סינגלים |
| --- | --- | --- |
| מלכת השושנים | "מנגינה" • "מלכת השושנים" • "שיכורים מאהבה" • "פיסה מזכרוני" • "אלבינה" |  |
| תאמין לי | "תאמין לי" • "כל העיר שלנו" • "תזיזו" • "אף אחד" • "אין לי אותך" • "הייתי חוזרת" |  |
| לזאת שניצחה | "לזאת שניצחה" • "רציתי" • "כולם באילת" • "צועקת" |  |
| חיים שלי | "תל אביב בלילה" • "בא לי לחבק אותך" • "חיים שלי" • "מקסיקו" • "מילה של גבר" • "יאסו" • "תגיד לי Je t'aime" • "חצי מדינה" • "תרקדו" |  |
| מועבט | "אגרוף" • "כשתבוא" • "קוקוריקו" • "אהבה של אמא (חיים שלי)" • "אנא מג'נונה" • "חיים מאושרים" • "מתגעגעת אותך" • "הגענו הבנות" • "מועבט" • "ברחובות של תל אביב" • "איך אתה הולך" |  |
| עם או בלי לאהוב | "עם או בלי לאהוב" • "סירי" • "מה איתי" • "ניסיתי" • "אלף כוכבים" • "עשית לי טוב" • "WTF" • "הבת שלך" • "שוב תגיד לי בואי" • "דינרו" • "פילטרים יפים" • "כמה שנים" • "מה קרה?" • "ממתק" • "בסוף כל יום" |  |
| 7 | "חמסה" • "משחק קלפים" • "ילדת רחוב" • "עמנואלה" • "כינורות" • "ראשון בבוקר" • "להיות שלך" • "ריגוש זמני" • "מילה טובה" |  |
| דם שלי | "דם שלי" • "היית אחותי" • "תמיד נשאר אני" • "חיפשתי אותו בנרות" |  |
| סינגלים אחרים | "הללויה" • "Fresh" • "שונה מהנוף" • "Bonsoir" • "הזמן שלנו" • "והיא שעמדה" • יש בי אהבה" • "קטן עלינו" • "מקלט בטוח" • "תהמר עליי" • "מי אני בלעדיך" • "מלאכים" • "100 קילומטר" • "מסיבת הרווקות" • "נשבעת אמונים" • "עוד טיפה" |  |
| השתתפות בסינגלים | "מקסיקאנה" • "Godparent" |  |
| שירים אחרים | "הפשע המושלם" ‏•‏‏ "אולי תִּפָּתַח הדלת" |  |
לשרוד אחרי (סדרת טלוויזיה)

| --- | --- |
 סוגה:  דרמה סדרתית   אימה מתח אקשן
 יוצרים:  דמיטרי רודובסקי
 כותבים:  Aleksandr Chubaryan 
 בימוי:  Dushan Gligorov 
 שחקנים:  יבגניה רוזאנובה דמיטרי ינדלצב סרגיי גודין איוואן מקארביץ' ליובוב אקסיונובה ביביגול אקטן ולריה פיודורוביץ' יבגני וילטובסקי ואדים אוטנקוב וסילי מיכאילוב אלכסנדר גליבין
 פסקול:  אנטון נובוסלצב רומן קופרמן
 ארץ מקור:  רוסיה 
 מספר עונות:  3 
 מספר פרקים:  36
 הפקה
 מפיק:  פיודור בונדרצ'וק ויאצ'סלב מורוגוב ולדימיר נקליודוב דמיטרי רודובסקי דמיטרי טבארצ'וק
 מפיקים בפועל:  מקסים אדג'אווי אנדריי פדולוב טיימור ג'פארוב
 חברת הפקה:  Art Pictures Vision
 אתר צילומים:  מוסקבה
 צלמים:  באטיר מורגאצ'יוב אנדריי יוסיפוב
 אורך פרק:  40–50 דקות
 שידור
 רשת שידור:  CTC
 תקופת שידור מקורית:  18 בנובמבר 2013 – 4 במרץ 2016
 קישורים חיצוניים
 http://ctc.ru/projects/serials/vyzhit-posle/
 דף התוכנית ב-IMDb
 
לשרוד אחרי (ברוסית: Вы́жить по́сле) היא סדרת טלוויזיה רוסית מסוגת דרמת-אימה שנוצרה על ידי אולפני Art Pictures Vision עבור רשת CTC. הסדרה עלתה לשידור לראשונה ב-18 בנובמבר 2013, היא כוללת 36 פרקים ב-3 עונות, כאשר פרק סיום הסדרה שודר ב-4 במרץ 2016.
תקציר העלילה > עונה ראשונה

11 צעירים נעולים בבונקר תת-קרקעי מתחת למוסקבה. הם לא יודעים איך הם הגיעו לכאן ולמה הם מוחזקים כאן. בינתיים, רכב של תאגיד "ורשינה" הנושא וירוס קטלני לבדיקות אנושיות מעורב בתאונה והנגיף חודר למערכת הרכבת התחתית. עשרות אלפי אנשים מתים, השאר מפונים. רוב בירת רוסיה מתרוקנת, המעטים שלא הספיקו להתפנות נשארו בה, ומוראניות – בנות בגיל הפוריות עם גנים טובים, הפכו לזומביות. בעזרת בכי בתדירות גבוהה הם משתקים אנשים ותוקפים את הקורבן. בנות מוראניה שומרים בחיים רק את אלה שיכולים להצטרף לצבא שלהן ולהביא צאצאים. תהליך הפיכת הבנות למוטציות יכול להימשך מספר שעות ואפילו ימים, תלוי במידת הנשיכה.
תקציר העלילה > עונה שנייה

חודש חלף מאז הפך נגיף קטלני את מוסקבה לעיר רפאים המאוכלסת במוטנטים. העיר עדיין מבודדת מהעולם החיצון, ונשלטת על ידי תאגיד "ורשינה", שהחליף את מנהיגות המדינה. תוך הסתרת האמת מהציבור וטענה כי לא נותרו ניצולים בעיר, התאגיד ממשיך לחקור את הנגיף, תוך שימוש בעיר כמעין שדה ניסויים לנדבקים. מדעני התאגיד מגלים שהנגיף עובר מוטציה, ומעניק לנשאיו את התכונות הנחוצות להישרדות. קבוצת צעירים ששרדו נמצאת בתוך עיר סגורה ללא תקשורת והגנה. כשהם מתאחדים בקבוצות או פועלים לבדם, הם מנסים להציל את חייהם לא רק מאנשים נגועים, אלא גם משכירי החרב של התאגיד, שמנקים את העיר מעוברי אורח לא רצויים. לכולם מטרות שונות – מישהו רוצה לעזוב את העיר בכל מחיר ואחרים מתכוונים להישאר ולהתחיל במלחמה נגד התאגיד כדי לנקום את מות יקיריו.
תקציר העלילה > עונה שלישית

עברו שבועיים. תאגיד "ורשינה" כבר לא שולט בהון. חיילים ויחידות סדירות של המשרד למצבי חירום מובאים למוסקבה. ניקוי העיר מתחיל. הממשלה הפדרלית רואה בנגיף נשק ביולוגי, ולכן מטילה על שירות הביטחון הפדרלי בראש סדר העדיפויות למצוא נוגדן. אפשר ליצור אותו רק בהשתתפותה של מנהיגת המוראניה, שבעקבותיה מתחיל ציד. קבוצת צעירים מצליחה לצאת מאזור ההסגר, אך האם יצליחו לחזור לחייהם הרגילים? מאבק ההישרדות שלהם נמשך.
כ' בשבט

כ' בשבט הוא היום העשרים בחודש החמישי 
בשנה העברית, למניין החודשים מתשרי, והיום העשרים בחודש האחד עשר 
למניין החודשים מניסן.
על פי הלוח העברי הקבוע, ברוב השנים, פרשת בר המצווה של ילד שנולד בכ' שבט היא פרשת יתרו. אבל אם בר המצווה חל בשנה המתחילה ביום חמישי פרשת בר המצווה היא פרשת משפטים.
אירועים היסטוריים

ה'תשע"ח – הפיגוע בצומת אריאל: פיגוע דקירה בצומת אריאל שבשומרון, שבו נרצח אדם אחד בידי מחבל פלסטיני.
נולדו

ה'תקע"ו – רבי יחזקאל שרגא האלבערשטאם, בנו של רבי חיים מצאנז, אדמו"ר ומייסד חסידות שינאווא. (נפטר בו' בטבת ה'תרנ"ט)
ה'תקפ"ג – שמעון בכרך, משורר וסופר עברי, איש תנועת ההשכלה בהונגריה. (נפטר בח' בחשוון ה'תרנ"ב)
ה'תקפ"ט – יחיאל מיכל הלוי אפשטין, רב ליטאי ופוסק, רבה של נובהרדוק ומחבר הספר ערוך השולחן. (נפטר בכ"ב באדר ב' ה'תרס"ח)
ה'תרי"ז – רבי גדליה שמלקיש, רב גליציאני, מרא דאתרא ואב"ד בקולומיאה ופשמישל, נשיא "המזרחי". (נפטר בכ"ט בטבת ה'תרפ"ח)
ה'תרצ"ג – דוד בן-יוסף, איש חינוך וסופר ישראלי. (נפטר בכ"ו באלול ה'תרע"ז)
ה'תש"ו – הרב עודד ולנסקי, מרבני ישיבת הר המור.
ה'תשל"א – ניר פרידמן, זמר, מדבב ושחקן ישראלי
ה'תשמ"ד – יותם הלפרין, כדורסלן ישראלי
ה'תשמ"ז – דנה פרידר, רקדנית, דוגמנית, שחקנית ומנחה ישראלית
נפטרו

ב'ש"ך (ע"פ המסורת) – אשר בן יעקב, בנם של יעקב אבינו וזלפה ואבי שבט אשר, אחד משנים עשר השבטים.
ה'תרי"ח – הרב ד"ר חיים דוד ברנהרד, רופא יהודי-פולני שחזר בתשובה והיה לאחד מצדיקי תנועת החסידות.
ה'תשכ"ה – יוסף נחמני, איש השומר ומנהל הקרן הקיימת לישראל בטבריה, גואל אדמות הגליל המזרחי. (נולד בה'תרנ"א)
ה'תשכ"ט – הרב עובדיה הדאיה, פוסק, דיין ומקובל, ראש ישיבת המקובלים בית אל, חבר מועצת הרבנות הראשית ובית הדין הרבני הגדול, רבה של פתח תקווה וחתן פרס ישראל. (נולד בה'תר"ן)
ה'תשל"ד – רבי יוסף אשכנזי, רבה של איזמיר ואב בית הדין בה, לאחר מכן רבה של יהוד. (נולד בכ"א בחשוון ה'תרפ"ח)
ה'תשנ"ז – רבי שמאי גינזבורג, רב ישראלי חסיד גור, משגיח כשרות, פעיל פועלי אגודת ישראל וראש כולל פולין, מחבר "אמרי שמאי". (נולד בי"ז בתמוז ה'תרס"ה)
י"ט בשבט – כ"א בשבט
שבט
לוע הר געש

הר געש
לוע הוא שקע שנוצר בהר געש כתוצאה מפעילות געשית. שקע זה הוא קצהו העליון של צינור הזנה, דרכו נפלטת מאגמה אל פני השטח. צורתו כאגן מעוגל נובעת מחלל שנותר לאחר שהמאגמה שזרמה דרכו נפלטה או חזרה וירדה אל תא המאגמה. מסביב לשקע מצטבר חומר געשי שנפלט בעת ההתפרצות, ובמקרים רבים הוא נערם בצורת חרוט מסביב ללוע.
היווצרות

במהלך התפרצות געשית נוצר לחץ גבוה בתוך תא מאגמה, ממנו נפלטים אל פני השטח מאגמה, גזים, אדי מים ושברים מסלעים מקומיים שהועפו בלחץ ההתפרצות. חלק מן החומר הנפלט נושר בחזרה כפתיתי אפר געשי או כלבה שהתקררה והתקשתה כאשר באה במגע עם האוויר. לבה קרושה זו יוצרת זכוכית געשית וסלעי בזלת וסקורה, הנצברים מסביב לצינור ההזנה. ככל שהלבה צמיגה יותר, כן יהיה החרוט תלול יותר. שטחו ועומקו של הלוע משתנים מהר געש למשנהו ומהתפרצות אחת לשנייה.
חמישה סוגים של לועות געשיים נוצרים בשלבים שונים של ההתפרצות:
לוע התפוצצות – התפרצות המתפוצצת בעוצמה דוחפת מאגמה צמיגה ואת החומר הסלעי העומד בדרכה כלפי מעלה ומותירה חלל במעלה צינור ההזנה. לוע התפוצצות שקוטרו גדול מקילומטר נקרא קלדרת התפוצצות.
לוע שקיעה – בשוך ההתפרצות פוחת הלחץ ומאגמה נוזלית זורמת בחזרה אל תא המאגמה, כאשר חלק ממנה מתקרר במורד הצינור ונוצר פקק געשי. ככל שהמאגמה נוזלית כן רבה השקיעה ונוצר לוע עמוק.
לוע התפוצצות משני, מאר – שקע מעוגל הנוצר במהלך התפרצות פריאטית כאשר מאגמה לוהטת באה במגע עם מים (מי תהום, אגם, קרחון) ונוצר קיטור דחוס בלחץ גבוה היוצר התפוצצות. מארים נמצאים לרוב במורדות הר הגעש או בסביבתו הקרובה.
לוע פליטת גזים, דיאטרם – סוג זה של לוע געשי נוצר בעיקר בשל פליטת גזים, אם כי עשויה להיפלט דרכו כמות קטנה של מאגמה. לוע זה דומה למשפך אנכי עמוק, ולאחר ההתפרצות הוא מתמלא בשברי סלעים היוצרים ברקציה. קימברליט מכיל יהלומים הוא סוג של דיאטרם.
לוע התמוטטות, קלדרה – התפרצויות עזות במיוחד מרוקנות במידה רבה את תא המאגמה. שפוכת כבדה של סלעים מצטברת בשולי הר הגעש וגורמת להתמוטטות דפנות הלוע פנימה. קלדרה שונה באופן עקרוני מהתמוטטות של שפת לוע עקב רעידת אדמה, סחיפה או כוחות בליה, והמאפיין העיקרי שלה היא קריסה של תקרת תא המאגמה למטה אל התא.
אגמי לוע וג'ובות

לאחר הפסקה בפעילות הגעשית, לועות רבים מתמלאים במי גשמים שאין להם אפשרות להתנקז, ונוצרים בהם אגמים הנקראים אגמי לוע. אגם מסוג זה הוא הקלדרה של אגם טובה שבסומטרה: התפרצות-על שהתרחשה בו לפני כ-75,000 שנה מוטטה את דפנות הלוע. מי גשמים הציפו את הקלדרה והקיפו את שברי ההתמוטטות, שהפכו לאי הניצב במרכז.
אגמי לוע וג'ובות > בישראל

בצפון רמת הגולן מצויה בריכת רם – הנחשבת ללוע מסוג מאר שנוצר בו אגם מהיקוות מי גשמים.
ברמת הגולן מצויות גם הג'ובות – שם מקומי לשקעי לוע, שחלקם קרסטי והם נוצרו בעקבות המסה של סלעי גיר, ואחרים - מארים או דיאטרמים. הידועים בהם: הג'ובה הגדולה ביער אודם וחלונות שמיר במורדות המערביים של רמת הגולן, מול קיבוץ שמיר.
הערות שוליים

↑  מתוך כנס החברה הגאולוגית, 2009
צילום פנורמי של לוע הר הגעש אירזו (Irazu) בקוסטה ריקה והאגם שנקווה בו
הלוע בראש וזוב
בריכת רם
כנופיית גריידי

כנופיית גריידי הייתה כנופיית גנבים שפעלה בניו יורק במהלך שנות השישים והשבעים של המאה ה-19.
כנופיית גריידי הוקמה בידי עבריין אמריקאי ממוצא אירי בשם ג'ון גריידי לאחר סיומה של מלחמת האזרחים האמריקנית. גריידי התחיל את הקריירה שלו כסוחר בסחורה גנובה, כשהסכום ההתחלתי בו סחר עמד על עשרת אלפים דולר. בשלב מוקדם מאוד בקריירה הפלילית שלו הוא ייסד כנופיה שהורכבה מהגנבים הידועים ביותר לשמצה בניו יורק של המאה ה-19, כדוגמת בילי "הילד" בורק, פט אנדרסון, הוד אניס, אדי פטנגיל וג'ק ראנד[דרוש מקור]. הכנופיה פעלה באזור ברודוויי במנהטן, ובמהרה שלטה בו ללא עוררין.
השוד המצליח ביותר של הכנופיה היה שוד של שני מיליון דולר במזומן מכלכלן בשם רופוס ל. לורד ב-7 במרץ 1866. לקראת סוף העשור, רוב חברי הכנופיה פרשו, אולם גריידי המשיך לסחור בסחורה גנובה, מה שהביא אותו ליריבות עמוקה עם סוחרת אחרת ידועה לשמצה בשם פרדריקה מנדלבאום. גריידי, בסופו של דבר, הצליח להוציא את מנדלבאום מעסקים, כאשר הציע לגנבים שהיא עבדה איתם סכומי כסף שהיא לא יכלה לעמוד בהם.
הערות שוליים

↑  Crimes in the Irish Communities, The Peopling of New York
ערך זה הוא קצרמרבנושא חוק ומשפט. אתם מוזמנים לתרום לוויקיפדיה ו.